Υπάρχουν δύο πιθανότητες:
Υπάρχουν δύο πιθανότητες: Είτε είμαστε μόνοι στο σύμπαν,
Υπάρχουν δύο πιθανότητες: Είτε είμαστε μόνοι στο σύμπαν, είτε όχι.
Και οι δύο είναι εξίσου τρομακτικές.
Άρθουρ Τ. Κλαρκ
Σε όλην την ιστορία,
σε όλους τους πλανήτες όλων των γαλαξιών στο διάστημα,
πολλοί πολιτισμοί εμφανίστηκαν,
κοίταξαν στο φως,
είδαν ό,τι βλέπουμε,
ρώτησαν τις ερωτήσεις που ρωτάμε.
Είμαστε μόνοι;
Είναι η Γη το μόνο κεφάλαιο στην ιστορία της ζωής;
Οι απαντήσεις βρίσκονται κάπου στα βάθη του διαστήματος - χαμένες στον χρόνο.
Για πρώτη φορά, η αλήθεια είναι επιτέλους στην εμβέλειά μας.
Η αναζήτηση αυτή θα αποκαλύψει το ποιοι είμαστε,
και το ποιοι μπορεί να γίνουμε.
Η ΖΩΗ ΣΤΟ ΥΠΕΡΠΕΡΑΝ
ΜΕΡΟΣ Ι
Η αυγή
Για την αναζήτηση ζωής εκεί έξω, πρέπει πρώτα να δούμε προς τα μέσα.
Ό,τι βλέπουμε γύρω μας είναι εξαιρετικά πολύπλοκο
Πώς είναι δυνατό;
Τι χρειάζεται για να δημιουργηθεί η ζωή;
Οι ζωντανοί οργανισμοί δημιουργούνται με χημεία.
Είμαστε γιγάντια πακέτα χημικών.
Και ποιες είναι οι κατάλληλες συνθήκες για την χημεία;
Πρώτα, θα χρειαστείτε ενέργεια.
1) ΕΝΕΡΓΕΙΑ π.χ. Ηλιακό φως, Γεωθερμική ενέργεια
Αλλά όχι πάρα πολύ.
Αυτό που θέλετε είναι το ιδανικό ποσό και προκύπτει πως οι πλανήτες είναι κατάλληλοι,
γιατί είναι αρκετά κοντά σε αστέρια.
Επίσης χρειάζεστε μία μεγάλη ποικιλία από χημικά στοιχεία
2) ΒΑΡΕΑ ΣΤΟΙΧΕΙΑ: π.χ. Οξυγόνο, Άνθρακας, Θείο
Και, χρειάζεστε ένα υγρό, όπως το νερό.
3) ΥΓΡΟ: π.χ. Νερό
Γιατί;
Στα αέρια, τα άτομα κινούνται τόσο γρήγορα που δεν μπορούν να ενωθούν.
Στα στερεά, τα άτομα κολλούν.
Δεν μπορούν να κουνηθούν.
Στα υγρά όμως,
μπορούν να κολυμπήσουν, να αγκαλιαστούν και να συνδεθούν για να σχηματίσουν μόρια.
Το υγρό νερό είναι τόσο καλό για να κρατά σε λειτουργία την εξέλιξη.
Τα μόρια μπορούν να διαλυθούν στο νερό και να σχηματίσουν πιο πολύπλοκες αλυσίδες.
Τώρα, πού θα βρείτε τέτοιες ιδανικές συνθήκες;
Οι πλανήτες είναι θαυμάσιοι,
και η νεαρή Γη μας ήταν σχεδόν τέλεια.
ΓΗ 4 ΔΙΣΕΚΑΤΟΜΜΥΡΙΑ ΧΡΟΝΙΑ ΠΡΙΝ
Ήταν στην ιδανική απόσταση από τον Ήλιο για να έχει απέραντους ωκεανούς με υγρό νερό
Και στον πυθμένα αυτών των ωκεανών, σε ρωγμές του φλοιού της Γης,
Άρχισε να πραγματοποιείται φανταστική χημεία: Τα άτομα συνδυάστηκαν
με όλα τα είδη εξωτικών συνδυασμών.
Η ακριβής συνταγή είναι ακόμα ένα μυστήριο, αλλά τα συστατικά για τη ζωή
είναι απλά: ενέργεια, οργανικά μόρια και υγρό νερό
Κάπου στις θάλασσες της νεαρής Γης, η βασική χημεία
έγινε βιολογία, πιθανότατα πολλές φορές.
Τα πρώτα κύτταρα πιθανότατα γεννήθηκαν σε καυτά ηφαιστειακά νερά,
σε συνθήκες που κάποτε θεωρούνταν αδύνατες για την ζωή.
Όσο πιο προσεκτικά μελετάμε την ζωή,
τόσο πιο ακραία είναι τα μέρη στα οποία την βρίσκουμε να ευδοκιμεί
Εδώ, στον πλανήτη μας, τα μικρόβια έχουν προσαρμοστεί...
για να επιβιώνουν στις πιο αφιλόξενες συνθήκες
Ξηρές έρημοι, τα παγωμένα Ιμαλάια,
σε τάφρους κάτω από χιλιάδες τόνους πίεσης,
στα βάθη των ωκεανών.
Στο κενό μιας προσομοίωσης του διαστήματος
μορφές ζωής ανθίζουν για χρόνια,
χωρίς οξυγόνο.
Νέες έρευνες υποστηρίζουν πως η ζωή ξεκίνησε πάνω από 4 δισεκατομμύρια χρόνια πριν,
όταν η Γη ήταν ένα εξωγήινο και θανατηφόρο μέρος
Η Γη σαρωνόταν από εκρήξεις ηφαιστείων,
και βροχές αστεροειδών που διήρκησαν 100 εκατομμύρια χρόνια.
Αλλά ακόμα και σε αυτές τις εφιαλτικές συνθήκες,
η ζωή βρήκε γρήγορα στήριγμα.
Πολύ γρήγορα...
...μόλις η Γη κρύωσε μετά τον σχηματισμό της,
ξέρουμε πως η ζωή άρχισε εδώ.
Επειδή συνέβη γρήγορα, εδώ στη Γη, πιστεύουμε πως θα συμβεί γρήγορα
και σε άλλους πλανήτες, επίσης.
Η ιστορία της Γης μας δίνει ελπίδες πως η ζωή θα μπορούσε να είναι παντού κοινή.
Μας δείχνει ότι η ζωή δρα γρήγορα, επιμένει, και είναι φτιαγμένη από βασικά, κοινά συστατικά.
Μετά από 4 δισεκατομμύρια χρόνια στην απομόνωση,
η αναζήτηση για τους κοσμικούς μας συγγενείς επιτέλους ξεκίνησε.
Όπου υπάρχει νερό, υπάρχει ζωή - και άρα η καλύτερή μας ευκαιρία,
είναι να ψάξουμε για υδάτινους κόσμους όπως η Γη.
Η αναζήτησή μας για πλανήτες σαν τη Γη μόλις ξεκίνησε,
και τα αποτελέσματα είναι σαγινευτικά.
KEPLER-62F Απόσταση = 1200 έτη φωτός
KEPLER-62F Μέγεθος = 1,4x Γη
KEPLER-62F Θερμοκρασία ≥ -65°C
KEPLER-62F Ηλικία ~ 7 δις χρόνια
KEPLER-62F Πιθανός υδάτινος κόσμος
Trappist-1D Απόσταση = 41 έτη φωτός
Trappist-1D Μέγεθος = 0,77x Γη
Trappist-1D Ηλικία ~ 7,5 δις χρόνια
Trappist-1D Θερμοκρασία ≥ -6°C
Trappist-1D Πιθανός υδάτινος κόσμος
TEEGARDEN-B Απόσταση = 12 έτη φωτός
TEEGARDEN-B Μέγεθος = 1,07x Γη
TEEGARDEN-B Ηλικία ~ 2,5 δις χρόνια
TEEGARDEN-B Ελάχιστη θερμοκρασία≥ -6°C
TEEGARDEN-B Πιθανός υδάτινος κόσμος
Κ2-18Β Απόσταση: 111 έτη φωτός
Κ2-18Β Μέγεθος = 2,7x Γη
Κ2-18Β Θερμοκρασία = −8 ± 5 °C
Κ2-18Β Βρέθηκαν υδρατμοί στην ατμόσφαιρά του
Μετά βίας έχουμε κάνει ένα πασάλειμμα. Τα μυστικά της φύσης είναι ατελείωτα.
Ξέρουμε πως ο γαλαξίας μας είναι γεμάτος νερό
Είναι γεμάτος με οργανικά στοιχεία και πολύπλοκη χημεία
Όλα τα υλικά που ξέρουμε ότι ήταν αναγκαία για την ζωή σε αυτόν τον πλανήτη,
υπάρχουν άφθονα σε όλο το γαλαξία.
Μήπως κάτι παρόμοιο με αυτό που έγινε στον δικό μας πλανήτη,
συνέβη και στους άλλους πλανήτες;
Κοιτώντας στα ακατέργαστα νούμερα,
η ύπαρξη εξωγήινης ζωής φαίνεται να είναι σχεδόν αναπόφευκτη
Τα τελευταία δεδομένα υποστηρίζουν ότι σχεδόν το 1/4 των αστεριών
έχουν βραχώδεις πλανήτες σε τροχιά μέσα στην κατοικίσημη ζώνη τους.
Την ιδανική απόσταση για να υπάρχει υγρό νερό στην επιφάνειά τους.
Δηλαδή μόνο στον δικό μας γαλαξία υπάρχουν περίπου 50 δισεκατομμύρια πλανήτες σαν τη Γη.
Σε ολόκληρο το σύμπαν, ο πιθανός αριθμός κατοικήσιμων πλανητών κόβει την ανάσα:
100.000.000.000.000.000.000
Φανταστείτε πως η κάθε φωτεινή κουκκίδα αναπαριστά έναν πλανήτη σαν τη Γη.
Θα έπρεπε να βλέπετε αυτό το βίντεο για πάνω από ένα
δισεκατομμύριο χρόνια για να τους δείτε όλους.
Ο καθένας με ιστορία τόσο πλούσια και ξεχωριστή όσο αυτή της Γης.
Τρισεκατομμύρια τρισεκατομμυρίων χημικές σούπες που σιγοβράζουν για αιώνες.
Υπάρχουν περισσότεροι κατοικήσιμοι πλανήτες κοντά στη μάζα της Γης,
στο παρατηρήσιμο μέρος του σύμπαντος,
από κόκκους άμμου σε όλες τις παραλίες της Γης
Μέσα σε αυτήν την αφθονία κόσμων,
πολλοί θα είναι θανατηφόροι για την ζωή όπως την ξέρουμε
Θα υπάρχουν πλανήτες στην κατοικήσιμη ζώνη
που είναι καμμένοι, παγωμένοι,
και πνιγμένοι μέσα σε δηλητιριώδη αέρια
Πολλοί δεν θα έχουν ατμόσφαιρα, απαραίτητη για την ισοστάθμιση της θερμοκρασίας
ή η ατμόσφαιρά τους θα είναι θανατηφόρα.
Η Αφροδίτη, που θεωρείται ότι κάποτε μπορεί να υποστήριζε ζωή,
είναι τώρα αποστειρωμένη από μία συντριπτική, τοξική ατμόσφαιρα.
Αλλά ζωή μπορεί να υπάρχει και έξω από την κατοικήσιμη ζώνη.
Μακριά από την ζεστασιά του αστεριού τους, τα φεγγάρια αέριων γιγάντων,
μπορεί να αποτελούν κρυφές οάσεις για την ζωή.
Η ενέργειά τους δεν προέρχεται από το φως του άστρου, αλλά από την βαρύτητα,
την παραμορφωτική δύναμη του πλανήτη τους.
Ο παγωμένος Εγκέλαδος τα έχει όλα:
έναν πελώριο ωκεανό κάτω από την επιφάνειά του,
με υδροθερμικούς πίδακες που εκτοξεύουν ουσίες με οργανικά μόρια.
Ο Τιτάνας είναι ξεχωριστά δελεαστικός -
είναι μεγαλύτερος από τον Eρμή
και στιγματισμένος με λίμνες μεθανίου και άλλων οργανικών ενώσεων.
Το 2026, η NASA σχεδιάζει να στείλει ένα drone στον Τιτάνα,
για να ψάξει για σημάδια ζωής στις κοιλάδες και τους κρατήρες του.
Μπορεί να υπάρχουν 100 τρισεκατομμύρια φεγγάρια μόνο στον γαλαξία μας,
100 φορές ο αριθμός των πλανητών.
Κάποια μπορεί να είναι στο μέγεθος της Γης, με ατμόσφαιρα και νερό στην επιφάνεια
Με τόσα πολλά μέρη για να βρούμε ζωή, είναι θέμα χρόνου πριν γίνει κάποια ανακάλυψη.
Κάποιοι πιστεύουν πως έχουμε ήδη κάνει μία.
Στις 30 Ιουνίου του 1976, το διαστημόπλοιο Βίκινγκ βρήκε στον Άρη κάτι που μένει ακόμα ανεξήγητο.
Αφού τους χορηγήθηκαν θρεπτικά συστατικά,
τα δείγματα αριανού χώματος απέβαλλαν αποτυπώματα ραδιενεργού αερίου,
ακριβώς όπως το χώμα της Γης.
Αποστειρωμένο χώμα - Χώμα από την Καλιφόρνια - Αρειανό χώμα
Ήταν το σήμα αυτό ένα φυσικό φαινόμενο, ή η πρώτη μας συνάντηση με εξωγήινη βιολογία;
Η ανακάλυψη ενός μόνο βακτηρίου στον Άρη,
ή σε οποιοδήποτε άλλο σώμα στο Ηλιακό Σύστημα,
θα υποδείκνυε ότι ολόκληρη η αλυσίδα εξελίξεων,
κοσμικών, χημικών, και βιολογικών λειτουργεί παντού.
Σε αυτήν την περίπτωση,
η δημιουργία ζωής οπουδήποτε στο σύμπαν,
θα ήταν περισσότερο ο κανόνας, παρά η εξαίρεση.
Αν δεν έχουμε βρει ήδη ζωή, μπορεί να μην μας πάρει πολύ μέχρι να βρούμε
Οι επιστήμονες της NASA πιστεύουν ότι είμαστε στα πρόθυρα της ανακάλυψης
Πολύ σύντομα θα καταλάβουμε αν υπάρχει ζωή στο ηλιακό σύστημα
Θα καταλάβουμε τις επιπτώσεις που είχε αυτό για την εξέλιξη εδώ στη Γη.
Θα βρίσκουμε πλανήτες γύρω από άλλα αστέρια
που θα μπορούμε να πούμε
ότι βλέπουμε πιθανά σημάδια κατοικησιμότητας στην ατμόσφαιρά τους
Όλα αυτά θα συμβούν στα επόμενα 10 με 20 χρόνια
Πόσο συναρπαστικό είναι αυτό!
Είμαστε στα πρόθυρα πραγμάτων για τα οποία οι άνθρωποι αναρωτιόντουσταν για χιλιετίες.
"Είμαστε μόνοι;"
Και να 'μαστε στα πρόθυρα του να βρούμε την απάντηση!
Αν βρούμε ζωή εκεί έξω, τι θα ανακαλύψουμε σχετικά με εμάς;
Ποιο κεφάλαιο είναι η Γη στην ιστορία της ζωής;
Το σύμπαν είναι σχεδόν 14 δισεκατομμυρίων ετών.
Και ο γαλαξίας μας είναι περίπου 12 δισεκατομμυρίων ετών.
Άρα, θα μπορούσε να υπάρχει ζωή εκεί έξω,
η οποία θα μπορούσε να είναι εξαιρετικά πιο προημένη
από την ζωή που έχουμε εδώ σε αυτόν τον πλανήτη
Είναι η Γη καθυστερημένη στην κοσμική σκηνή;
Πόσο αρχαία θα μπορούσε να είναι η ζωή;
Κατά τα πρώτα του εκατομμύρια χρόνια,
το σύμπαν ήταν υπερβολικά καυτό για την ζωή όπως την ξέρουμε.
Η θερμοκρασία του περιβάλλοντος θα σας εξαΰλωνε στη στιγμή.
Όταν έγινε αρκετά δροσερό για την ζωή,
δεν υπήρχαν αστέρια και πλανήτες.
Μόνο γιγάντια αργοκίνητα νέφη υδρογόνου.
Μετά από 70 εκατομμύρια χρόνια, η βαρύτητα άρπαξε αυτά τα νέφη,
και τα μετέτρεψε στην πρώτη γενιά αστεριών.
Αυτά τα πρώτα αστέρια ήταν λαμπρά και με τεράστια μάζα,
αλλά δεν υπήρχε ζωή για να τα δει να ανατέλουν.
Τα ζωτικά βαρέα στοιχεία ακόμα σφυρηλατούνταν στους καυτούς αστρικούς πηρύνες τους.
Ούτε καν η μεγάλη έκρηξη δεν ήταν αρκετά θερμή για να τα δημιουργήσει.
Τα μόνα στοιχεία που δημιουργήθηκαν στην μεγάλη έκρηξη,
ήταν υδρογόνο, οξυγόνο και λίγο λίθιο.
Όλα τα στοιχεία που σας κρατούν ζωντανούς
δεν δημιουργήθηκαν από την μεγάλη έκρηξη.
Το μόνο μέρος στο οποίο δημιουργούνταν, είναι στον φλογερό πυρήνα ενός αστεριού.
Και ο μόνος τρόπος για να τα αποκτήσετε στο σώμα σας,
είναι αν τα αστέρια ήταν αρκετά ευγενικά για να εκραγούν.
Ο εκρηκτικός θάνατος των πρώτων αστεριών μεσαίου μεγέθους,
έσπειρε το σύμπαν με τα συστατικά για την ζωή.
Από τις στάχτες τους εμφανίστηκε μία δεύτερη γενιά Ηλίων.
Αυτή τη φορά με βραχώδεις πλανήτες να χορεύουν γύρω τους.
Αυτή είναι η στιγμή: όλα τα ακατέργαστα συστατικά για την ζωή μαζί,
~13,7 δισεκατομμύρια χρόνια πριν
Κάποιοι πιστεύουν πως οι κατάλληλες συνθήκες για την ζωή υπήρχαν ακόμα νωρίτερα,
μέσα στην απομένουσα θερμότητα της δημιουργίας.
Καθώς η θερμότητα από την μεγάλη έκρηξη ξεθύμαινε,
το σύμπαν πέρασε μέσα από μία ιδανική εποχή
Περίπου 15 εκατομμύρια χρόνια μετά από την αρχή του χρόνου,
η θερμοκρασία του σύμπαντος έφτασε τους ευχάριστους 25°C.
Για εκατομμύρια χρόνια, ερχόταν από παντού ζέστη, σαν μία ατελείωτη καλοκαιρινή μέρα στη Γη.
Θεωρητικά, αστέρια και πλανήτες θα μπορούσαν να έχουν σχηματιστεί τόσο νωρίς,
σε υποθετικές εξαιρετικά πυκνές περιοχές του διαστήματος.
Αν τέτοιες περιοχές όντως υπήρξαν,
το νερό θα έρρεε αύθονο ακόμα και σε ορφανούς πλανήτες μακριά από οποιοδήποτε αστέρι.
Θα μπορούσε αυτή να είναι η αρχή της ζωής;
Εξωγήινα όντα που τρέφονται από την ζέστη της μεγάλης έκρηξης;
Κάπου εκεί έξω μπορεί να υπάρχει ένας πλανήτης με ζωή τόσο παλιά όσο το ίδιο το σύμπαν.
Με προβάδισμα 10 δισεκατομμυρίων ετών,
το σύμπαν μπορεί να σφύζει από ζωή πολύ πιο εξελιγμένη από εμάς
Παρά τις δεκαετίες αναζήτησης, δεν έχει επιβεβαιωθεί κάποιο σημάδι εξωγήινης ζωής,
είτε νοήμονος ζωής, είτε όχι.
Άρα, πού είναι όλοι;
Γίνεται να είμαστε όντως μόνοι;
Μάλλον η πρωτόγονη ζωή είναι κοινή,
αλλά η νοημοσύνη είναι εξαιρετικά σπάνια.
Μάλλον το διάστημα είναι υπερβολικά αχανές για εφικτή επικοινωνία.
Ή μάλλον είμαστε οι πρώτοι.
Μπορεί να είμαστε εμείς το πρώτο κεφάλαιο σε μία επεκτεινόμενη ιστορία της ζωής;
Το σύμπαν είναι καινούριο και οι περισσότεροι πλανήτες δεν έχουν γεννηθεί ακόμα.
Τα συστατικά για την ζωή θα μαγειρεύονται για τα επόμενα 100.000.000.000.000 χρόνια.
Από αυτήν την άποψη, εμείς είμαστε η αυγή: η ενακτήριος μελωδία σε μία συμφωνία της ζωής.
Ζωή στην Γη - Ο θάνατος του τελευταίου άστρου
Τι μπορεί να έρθει μετά από εμάς;
Οι ερυθροί νάνοι αστέρες μπορούν να ζήσουν μέχρι και 10 τρισεκατομμύρια χρόνια,
λούζοντας τους πλανήτες τους με φως και θερμότητα για αιώνες.
Η ζωή είναι πολύ πιο πιθανή σε αυτές τις χρονικές κλίμακες,
που οι συνθήκες είναι ιδανικές για μεγάλες περιόδους
Οποιαδήποτε όντα που ζούν κοντά σε αυτά τα αστέρια, πρέπει να αντέχουν τις βίαιες
αστρικές εκλάμψεις που τα απειλούν συνέχεια με εξαφάνιση.
Πολλοί από αυτούς τους πλανήτες μπορεί να είναι παλιρροϊκά κλειδωμένοι -
Η μία πλευρά μόνιμα εκτεθειμένη στον Ήλιο, και η άλλη παγωμένη στο σκοτάδι.
Αλλά όπως μας δίδαξε η Γη, η ζωή προσαρμόζεται εντυπωσιακά εύκολα.
Τι μορφές μπορεί να αποκτήσει η ζωή, όταν της δίνονται τρισεκατομμύρια χρόνια για να εξελιχθεί;
Κάποια μέρα, με κάποιον τρόπο, η ιστορία της ζωής θα βρει το τέλος της.
Αν είμαστε το πρώτο κεφάλαιο αυτής της ιστορίας,
έχουμε την ευκαιρία να μεταφέρουμε αυτή τη σπίθα της ζωής στο μακρινό μέλλον
Και αν η βιολογία παραμένει για πολύ στο μέλλον, τότε ζούμε σε μία προνομιούχο στιγμή
Στα μεταγενέστερα κεφάλαια, το σύμπαν θα φαίνεται πολύ διαφορετικότερο.
Η επέκταση του χωροχρόνου θα κάνει τα μακρινά αστέρια αόρατα
και οι νυχτερινοί ουρανοί θα σκοτεινιάσουν.
Μάλλον στο μακρινό μέλλον θα αναρωτιούνται:
"Πώς ήταν το να ζεις στις θαυμάσιες μέρες του νεαρού σύμπαντος;"
Είμαστε αρκετά τυχεροί για να ξέρουμε την απάντηση.
Το μόνο που χρειάζεται να κάνουμε είναι να κοιτάξουμε πάνω.
Απόδοση υποτίτλων: Αρίσταρχος Ν.
Φτιαγμένο από το melodysheep